רומן פבליוצ'נקו

**רומן אנטולביץ' פבליוצ'נקו** (ברוסית: **Роман Анатольевич Павлюченко**; נולד ב-15 בדצמבר 1981 במוסטובסקוי שבמחוז קרסנודאר) הוא כדורגלן עבר רוסי, ששיחק בעמדת החלוץ בקבוצות בהן שיחק.

הוא החל את הקריירה שלו בדינמו סטברופול ורוטור וולגוגרד לפני שעבר לספרטק מוסקבה בשנת 2003. לאחר הצלחה בספרטק, עבר תמורת 13.7 מיליון לירות שטרלינג לטוטנהאם הוטספר מהפרמייר ליג האנגלי ב-2008 ושיחק שלוש עונות לפני שחזר לרוסיה ושיחק בלוקומוטיב מוסקבה עד יולי 2015 כשעבר לקובאן קרסנודאר.

הוא שיחק במדי נבחרת רוסיה במשך עשור (2003-2013), במדיה הופיע 51 פעם והבקיע 21 שערים. הוא אף היה חלק מסגל נבחרת הטורניר ביורו 2008, בה רוסיה העפילה לחצי גמר. 
## קריירת מועדונים
פבליוצ'נקו החל את הקריירה שלו בקבוצת דינמו סטברופול הרוסית, בה ערך את הופעת הבכורה שלו בעונת 1999. במשך עונה זו הוא כבש שער אחד בלבד. לאחר מכן הוא עבר לרוטור וולגוגרד, שם כבש 14 שערים בשלוש עונות. ב-2003 עבר פבליוצ'נקו לספרטק מוסקבה, ובכך הופיע לראשונה בליגת העל הרוסית.

במדי ספרטק הפך פבליוצ'נקו לכובש מצטיין ולאחר מהחלוצים הבולטים בכדורגל הרוסי. בעונת 2006 זכה פבליוצ'נקו בתואר מלך השערים של הליגה הרוסית עם 18 שערים, וב-2007 זכה בו בשנית במשותף עם רומן אדמוב, עם 14 שערים. בין השנים 2006-2008 נבחר פבליוצ'נקו לנבחרת המצטיינים של הליגה מטעם התאחדות הכדורגל הרוסית.

פבליוצ'נקו זכה עם ספרטק בגביע הרוסי ב-2003 וסיים עמה שלוש פעמים במקום השני בליגה הרוסית, וכן היה שותף דרך קבע להופעותיה בליגת האלופות.

בספטמבר 2008 עבר פבליוצ'נקו לקבוצת טוטנהאם הוטספר האנגלית. בעונתו הראשונה בטוטנהאם כבש פבליוצ'נקו 14 שערים בכל המסגרות, וסייע לקבוצתו להעפיל לגמר גביע הפוטבול ליג שם הפסידה למנצ'סטר יונייטד. בעונת  קיבל פבליוצ'נקו דקות משחק מועטות ושותף ב-16 משחקים בלבד. אולם, בעונת  שב והפך לשחקן מרכזי בקבוצה והבקיע 14 שערים, מתוכם ארבעה במסגרת ליגת האלופות, שסייעו לקבוצה להעפיל לרבע גמר הטורניר לראשונה בתולדותיה.

בפברואר 2012 עבר ללוקומוטיב מוסקבה ושיחק לאחר מכן גם בקובאן קרסנודאר, אוראל ומועדון אררט מוסקבה וזנאמיה נוגינסק מהליגה החובבנית.

באוקטובר 2022 הודיע על פרישה ממשחק.

## נבחרת לאומית
פבליוצ'נקו החל לשחק בנבחרת רוסיה בשנת 2003, והבקיע את שערו הראשון במדיה במשחק מול נבחרת לוקסמבורג במוקדמות מונדיאל 2006.

במשחקי המוקדמות ליורו 2008 הפך פבליוצ'נקו לראשונה לשחקן מרכזי בנבחרת הרוסית. במשחק מול נבחרת אנגליה במהלך המוקדמות הבקיע צמד שערים, שבזכותם ניצחה הנבחרת 1-2 - אחד מהניצחונות המכריעים בהעפלתה של רוסיה לטורניר.

במהלך טורניר היורו עצמו היה פבליוצ'נקו השחקן המרכזי בחוד ההתקפה של הנבחרת. הוא כבש שער בניצחון 0-2 על שוודיה במסגרת המחזור האחרון בשלב הבתים, שבזכותו עלתה רוסיה לראשונה בתולדותיה לרבע גמר הטורניר. ברבע הגמר מול נבחרת הולנד המשיך את היכולת הטובה עם השער הראשון במשחק, בדרך לניצחון 1-3 בהארכה והעפלה מפתיעה לחצי הגמר. בסיום האליפות הוא נכלל בנבחרת השחקנים המצטיינים מטעם אופ"א.

## תארים
;ספרטק מוסקבה
* הגביע הרוסי בכדורגל: 2003
* ליגת העל הרוסית (סגנות): 2005, 2006, 2007

;טוטנהאם הוטספר
* גביע הפוטבול ליג: 2008/09 (סגנות)

;לוקומוטיב מוסקבה
* הגביע הרוסי בכדורגל: 

;אישיים
* מלך השערים של ליגת העל הרוסית: 2006, 2007
* רשימת 33 מצטיינים של העונה: 2006, 2007, 2008
* נבחרת הטורניר באליפות אירופה: 2008

## קישורים חיצוניים

* רומן פבליוצ'נקו באתר הרשמי של ספרטק מוסקבה
* רומן פבליוצ'נקו באתר הרשמי של טוטנהאם הוטספר

קטגוריה:כדורגלנים רוסים
קטגוריה:חלוצי כדורגל רוסים
קטגוריה:כדורגלני ספרטק מוסקבה
קטגוריה:כדורגלני רוטור וולגוגרד
קטגוריה:כדורגלני טוטנהאם הוטספר
קטגוריה:כדורגלני לוקומוטיב מוסקבה
קטגוריה:כדורגלני קובאן קרסנודאר
קטגוריה:כדורגלני אורל
קטגוריה:כדורגלני אררט מוסקבה
קטגוריה:כדורגלני נבחרת רוסיה
קטגוריה:כדורגלני יורו 2008
קטגוריה:כדורגלני יורו 2012
קטגוריה:רוסים שנולדו ב-1981